হাবীবুর রহমান (চাঁদপুরের রাজনীতিবিদ)
হাফেজ হাবীবুর রহমান (১৯১৫—২৪ ডিসেম্বর ১৯৮৫) বাংলাদেশের রাজনীতিবিদ, সাংবাদিক, লেখক ও প্রকাশক। তিনি বাংলাদেশ গণপরিষদের সদস্য ও বাংলাদেশের খসড়া সংবিধান-প্রণয়ন কমিটির সদস্য ছিলেন। তিনি ১৯৫৪ সালে যুক্তফ্রন্টের প্রার্থী হিসেবে তৎকালীন পূর্ব পাকিস্তান প্রাদেশিক পরিষদের সদস্য (এমএলএ) নির্বাচিত হন। ১৯৭০ সালে পাকিস্তানের জাতীয় নির্বাচনে আওয়ামী লীগের প্রার্থী হিসেবে তৎকালীন কুমিল্লা-১২ আসন থেকে পাকিস্তান জাতীয় পরিষদের (এমএনএ) সদস্য নির্বাচিত হন।